**भारत सरकार**

**गृह मंत्रालय**

**राज्‍य सभा**

**अतारांकित प्रश्‍न संख्‍या 1507**

**दिनांक 04.03.2020/ 14 फाल्‍गुन, 1941 (शक) को उत्‍तर के लिए**

**कर्नाटक में आईआरबी की स्थापना**

**1507. श्री बी॰ के॰ हरिप्रसादः**

**क्या गृह मंत्री यह बताने की कृपा करेंगे किः**

**(क) तुमकूरु और दावणगेरे में दो नई भारत रिज़र्व बटालियन (आईआरबी) स्थापित करने से संबंधित प्रस्ताव के भारत सरकार के पास लंबित होने की स्थिति क्या है; और**

**(ख) क्या सरकार को यह जानकारी है कि कर्नाटक में कानून-व्यवस्था की समस्या से निपटने**

**के लिए कर्नाटक विशेष रिज़र्व पुलिस की मौजूदा संख्या अपर्याप्त है?**

**उत्‍तर**

**गृह मंत्रालय में राज्‍य मंत्री (श्री नित्‍यानंद राय)**

(क) और (ख): कर्नाटक को दो भारत रिजर्व बटालियनों की मंजूरी क्रमश: दिनांक 26 अप्रैल, 2006 और 23 जनवरी, 2009 को दी गई थी। कर्नाटक सरकार ने 2 अतिरिक्‍त भारत रिजर्व बटालियनों के लिए अनुरोध किया है।

राज्‍यों को भारत रिजर्व बटालियनों की मंजूरी आंतरिक सुरक्षा परि‍दृश्‍य और खतरे की आशंका के आधार पर दी जाती है। भारत सरकार, भारत रिजर्व बटालियन स्‍कीम के संबंध में एक “प्रभाव आ‍कलन अध्‍ययन’’ करा रही है। नई भारत रिजर्व बटालियन की मंजूरी अध्‍ययन के निष्‍कर्ष पर निर्भर करती है।

\*\*\*\*\*